


PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	            
	                  Bucureşti, 10.09.2008
                  Nr. Pl-x 362


       AVIZ

asupra proiectului de Lege privind aprobarea Ordonanţei de urgenţă a

 Guvernului nr.26/2008 pentru modificarea şi completarea

 Legii nr.295/2004 privind regimul armelor şi al muniţiilor

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectului de Lege privind aprobarea Ordonanţei de urgenţă a Guvernului nr.26/2008 pentru modificarea şi completarea Legii nr.295/2004 privind regimul armelor şi al muniţiilor, trimis cu adresa nr. PL-x 362 din 17 iunie 2008, înregistrată sub nr. 31/589 din 18 iunie 2008.
Potrivit prevederilor art. 75 din Constituţia României, republicată, şi ale  art.92 alin. (9) pct. 2, din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de urgenţă în şedinţa din 19 mai 2008.



În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut proiectul de lege susmenţionat, în şedinţa din    10 septembrie 2008.


Membrii Comisiei au examinat proiectul de lege supus avizării, expunerea de motive şi avizul favorabil al Consiliului Legislativ nr.221 din 29 februarie 2008 şi au constatat că, în şedinţa din 28 iunie 2008, Camera Deputaţilor a adoptat propunerea legislativă pentru modificarea şi completarea Legii  nr.295/2004 privind regimul armelor şi al muniţiilor (Pl-x 172/2008), devenită Legea nr. 152/2008 pentru modificarea şi completarea Legii nr. 295/2004 privind regimul armelor şi al muniţiilor care cuprinde modificarea art. 15 alin. (1) lit. d), astfel cum este reglementat la pct. 1 din prezentul proiect de lege.

 Pentru a se evita dubla reglementare, Comisia juridică, de disciplină şi imunităţi, cu unanimitate de voturi, avizează favorabil proiectul de Lege privind aprobarea Ordonanţei de urgenţă a Guvernului nr.26/2008 pentru modificarea şi completarea Legii nr.295/2004 privind regimul armelor şi al muniţiilor, sub condiţia eliminării punctului 1 din Legea de aprobare a Ordonanţei de urgenţă a Guvernului nr.26/2008, astfel cum a fost adoptată de Senat.  



În raport cu obiectul şi conţinutul său, proiectul de lege  face parte din categoria legilor organice.

                        PREŞEDINTE,
       SECRETAR,

           Sergiu ANDON                                              George BĂEŞU
        Consilier

   Nicoleta Grecu
_968672787.unknown

